
Līgums Nr. FM VID 2026/116
[bookmark: _Toc489003079]“Mācības “Pakalpojumu dizains un lietotāja pieredzes (UX) uzlabošana valsts pārvaldē””

Valsts ieņēmumu dienests, kuru pārstāv tā ģenerāldirektora vietniece, Administratīvās pārvaldes direktore Antra Gremzde, kura rīkojas saskaņā ar Valsts ieņēmumu dienesta 2025.gada 31.oktobra pilnvaru Nr.425 “Par A. Gremzdes pilnvarojumu” (turpmāk – Pasūtītājs vai VID ), no vienas puses, un
________, kuru pārstāv tā_ _________, kur_ rīkojas saskaņā ar __________ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2026/116 “Mācības “Pakalpojumu dizains un lietotāja pieredzes (UX) uzlabošana valsts pārvaldē””, rezultātiem, noslēdz šādu līgumu, (turpmāk – Līgums):
1. Līguma priekšmets
1.1. Pakalpojuma sniedzējs, saskaņā ar Līgumu un tā pielikumiem, nodrošina mācības “Pakalpojumu dizains un lietotāja pieredzes (UX) uzlabošana valsts pārvaldē” (turpmāk – Mācības) Pasūtītāja nodarbinātajiem (turpmāk – Dalībnieki) efektīvu pakalpojumu dizaina principu apguvei, kas veicinātu klientorientētu pieeju iestādē.
2. Līguma summa un norēķinu kārtība
2.1. Līguma kopējā summa ir 20 661,16 EUR (divdesmit tūkstoši seši simti sešdesmit viens euro 16 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi. 
2.2.  Līguma kopējā summā ir ietvertas visas Mācību izmaksas saskaņā ar Līguma 2.pielikumā norādītajām cenām.
2.3.  Līguma 2.pielikumā norādītajās cenās ir iekļautas visas izmaksas, kas saistītas ar Mācību nodarbību nodrošināšanu, izdales materiāliem, darbaspēka un nepieciešamo palīgmateriālu izmantošanas izmaksas, nodokļiem, izņemot PVN, nodevām, izmaksas nepieciešamo atļauju iegūšanu no trešajām personām un citas ar Līguma savlaicīgu un kvalitatīvu izpildi saistītas izmaksas.
2.4. Pakalpojuma sniedzējs iesniedz Pasūtītājam rēķinu 5 (piecu) dienu laikā pēc tam, kad Pušu pilnvarotās personas ir parakstījušas īstenotā/-o Mācību nodošanas-pieņemšanas aktu. Pakalpojuma sniedzējs sagatavo strukturētu elektronisko rēķinu (e-rēķins) atbilstoši normatīvo aktu prasībām un nosūta to Pasūtītājam uz eAdresi: EINVOICE_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi. Rēķinā jābūt norādītai vismaz šādai informācijai: Līguma Numurs, Pasūtītājs, Pakalpojuma sniedzējs, īstenotās Mācības, apjoms un izpildes datums. 
2.5. Pasūtītājs veic samaksu par īstenotajām un no Pasūtītāja puses pieņemtām Mācībām ar pārskaitījumu uz Pakalpojuma sniedzēja norādīto bankas norēķinu kontu saskaņā ar Līguma 2.pielikumā norādītajām cenām, atbilstoši Mācību izmaksām, 30 (trīsdesmit) dienu laikā pēc tam, kad Līguma noteiktās Pušu pilnvarotās personas ir parakstījušas īstenoto Mācību nodošanas-pieņemšanas aktu un Pasūtītājs saņēmis no Pakalpojuma sniedzēja rēķinu.
2.6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
2.7. Pasūtītāja pilnvarotā persona var neparakstīt Līguma 3.18.apakšpunktā minēto īstenotā Mācību nodošanas-pieņemšanas aktu un neveikt samaksu par īstenotajām Mācībām, ja Pakalpojuma sniedzējs Mācības nav īstenojis saskaņā ar Līguma un tā pielikumu noteikumiem.
2.8. Pasūtītājam nav pienākums izlietot visu Līguma 2.1.apakšpunktā minēto Līguma summu, saņemot Mācību pakalpojumu Līgumā noteiktā kārtībā.
2.9. Ja piemēroto sankciju dēļ Pasūtītājam nav tiesības veikt samaksu Pakalpojuma sniedzējam par faktiski sniegtajām Mācībām, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 7.6.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. Pakalpojuma sniegšanas kārtība
3.1. Pakalpojuma sniedzējs īsteno Dalībnieku Mācības saskaņā ar Pasūtītāja pilnvarotās personas iesniegtu sarakstu, kurā norādīts Dalībnieku skaits Mācībās, atbilstoši Līguma 3.2.apakšpunktam.
3.2. Pakalpojuma sniedzējs, pēc atsevišķa Pasūtītāja pilnvarotās personas elektroniska pieteikuma nosūtīšanas,  nodrošina grupu Mācības: 1 (vienā) grupā līdz 20 (divdesmit) Dalībniekiem Pasūtītāja telpās.
3.3. Pakalpojuma sniedzējs 10 (desmit) darba dienu laikā no dienas, kad Pasūtītāja pilnvarotās personas, nosūta Pakalpojuma sniedzējam Dalībnieku skaitu Mācībās, Pakalpojuma sniedzējs sagatavo un elektroniski saskaņo ar Pasūtītāja pilnvaroto personu Mācību grafiku (datums, laiks, norises vieta, mācību īstenošanas veids) 2026.gadam. 
3.4. Mācību grafiku (datums, laiks, norises vieta, mācību īstenošanas veids) 2027.gadam Pakalpojumu sniedzējs sagatavo un elektroniski saskaņo ar Pasūtītāja pilnvaroto personu. 
3.5. Pakalpojuma sniedzējs īsteno Mācības Pasūtītāja darba dienās laika periodā no plkst.10.00 līdz plkst.16:15, atbilstoši savstarpēji saskaņotam Mācību grafikam (Mācību īstenošanas veids, datums, laiks, norises vieta, Dalībnieku saraksts) un atbilstoši Mācību programmai.
3.6. Mācību ilgums: Mācības noris 4 (četras) darba dienas, sadalot 2 (divu) nedēļu ilgā periodā, bet paredzot, ka 2 (divas) dienas ir pēc kārtas. vienas mācību dienas ilgums 7 (septiņas) akadēmiskās stundas, neieskaitot pārtraukumu un reģistrācijas laiku. 1 (viena) akadēmiskā stunda atbilst 45 (četrdesmit) minūtēm. 
3.7. Pakalpojuma sniedzējs apņemas informēt Pasūtītāju par jebkādām Mācību grafika izmaiņām ne vēlāk kā 5 (piecas) darba dienas pirms konkrētā Mācību sākuma. Izmaiņas Mācību grafikā, savstarpēji vienojoties, elektroniski apstiprina Pušu pilnvarotās personas. No Pasūtītāja puses šīs izmaiņas apstiprina Pasūtītāja pilnvarotā persona.
3.8. Pakalpojuma sniedzējs apņemas īstenot Mācības saskaņā ar Līguma 1.pielikumā pievienoto Mācību programmu. Pušu pilnvarotajām personām vienojoties, mācību programmas saturs var tikt pielāgots.
3.9.  Mācību norises vieta - Rīgā, Talejas ielā 1, vai Ventspilī, Dzintaru ielā 18, vai Daugavpilī, Rīgas ielā 4/6.
3.10. Pakalpojuma sniedzējs Mācības īsteno latviešu valodā.
3.11. Pakalpojuma sniedzējs nodrošina Mācību organizatorisko norisi, tajā skaitā vada Mācību nodarbības atbilstoši Līgumā noteiktajai Mācību programmai, reģistrē Mācību Dalībniekus dalībnieku reģistrācijas veidlapās.
3.12. Pakalpojuma sniedzējs nodrošina:
3.12.1. kvalitatīvas lekcijas, uzskates līdzekļus (prezentācija), izdales materiālus latviešu valodā katram Dalībniekam atbilstoši Mācību programmai;
3.12.2.  nepieciešamo materiāltehnisko nodrošinājumu (dators, tāfeļu papīrs, u.c. Mācību norisei nepieciešamie līdzekļi);
3.13. Pēc Mācību pabeigšanas Pakalpojuma sniedzējs:
3.14.1. izsniedz katram Mācību Dalībniekam, kurš apmeklējis Mācības vismaz 80% apjomā no kopējā mācību ilguma, dokumentu (sertifikāts vai apliecība) par Mācību apgūšanu;
3.14.2. iesniedz Pasūtītājam Mācību norisi apliecinošu dokumentāciju (pieņemšanas-nodošanas akts, Dalībnieku reģistrācijas lapas.
3.14. Pasūtītājs organizē un nodrošina Mācību Dalībnieku ierašanos uz Mācībām.
3.15. Pasūtītājam ir tiesības kontrolēt Mācību kvalitāti, veicot Mācību novērošanu (hospitāciju).
3.16. Pakalpojuma sniedzējs pēc katrām īstenotām Mācībām 5 (piecu) darba dienu laikā iesniedz Pasūtītājam nodošanas-pieņemšanas aktu par īstenotajām Mācībām. Nodošanas-pieņemšanas aktā tiek norādīta šāda informācija: Mācību nosaukums, norises vieta, norises laiks un Mācību Dalībnieku skaits. Nodošanas-pieņemšanas aktam jāpievieno Dalībnieku reģistrācijas lapas oriģināls vai kopija. 
3.17. Ja Pasūtītāju neapmierina īstenoto Mācību kvalitāte vai īstenotās Mācības neatbilst Līguma noteikumiem, Pasūtītāja pilnvarotā persona neparaksta īstenoto Mācību nodošanas-pieņemšanas aktu un Pasūtītāja pilnvarotā persona, 5 (piecu) darba dienu laikā elektroniski nosūta Pakalpojuma sniedzēja pilnvarotajai personai pamatotu elektronisku pretenziju un Puses risina strīdu savstarpēju pārrunu ceļā.
3.18. Pakalpojuma sniedzējs izbeidz Mācību īstenošanu nekavējoties pēc Pasūtītāja pilnvarotās personas elektroniska paziņojuma par Mācību izbeigšanu saņemšanas. Šajā apakšpunktā minētajā gadījumā Pušu pilnvarotās personas paraksta Mācību programmā faktiski īstenoto Mācību nodošanas – pieņemšanas aktu saskaņā ar Līguma 3.17.apakšpunktu un Pasūtītājs norēķinās par faktiski īstenotajām Mācībām.
3.19. Pakalpojuma sniedzējs nodrošina, ka Mācības īstenos Līguma 3.pielikumā norādītie pasniedzēji. Gadījumos, ja ar kādu no Līguma 3.pielikumā norādītiem pasniedzējiem tiek izbeigtas darba tiesiskās attiecības, iestājas pārejoša darbnespēja un citi objektīvi apstākļi, Pakalpojuma sniedzējs ir tiesīgs nomainīt Līguma 3.pielikumā sākotnēji minētos pasniedzējus ar citiem pasniedzējiem, kuri atbilst Līguma 3.pielikumā pasniedzējiem Mācībām izvirzītajām minimālajām prasībām, pirms pasniedzēju iesaistes Mācību īstenošanā elektroniski to saskaņojot ar Pasūtītāja pilnvaroto personu. Šādā gadījumā nav nepieciešams veikt grozījumus Līguma 3.pielikumā.
3.20. Pakalpojuma sniedzējs ir tiesīgs piesaistīt Mācību īstenošanā papildu pasniedzējus, bet tiem visos gadījumos ir jāatbilst Līguma 3.pielikumā pasniedzējiem izvirzītajām minimālajām prasībām. Pirms papildu pasniedzēju piesaistes Mācību īstenošanā Pakalpojuma sniedzējs to elektroniski saskaņo ar Pasūtītāja pilnvaroto personu.
3.21. [bookmark: _Hlk110849797]Pasūtītāja pilnvarotā persona ir tiesīga jebkurā laikā pieprasīt no Pakalpojuma sniedzēja visu nepieciešamo informāciju par tā nomaināmajiem vai papildu piesaistītajiem pasniedzējiem un to kvalifikāciju, lai pārliecinātos par minēto pasniedzēju atbilstību Līguma 3.pielikumā pasniedzējiem noteiktajām minimālajām prasībām.
3.22. Ja Pakalpojuma sniedzējs nenodrošina sākotnējo pasniedzēju nomaiņu ar citiem pasniedzējiem, kuru kvalifikācija atbilst Līguma 3.pielikumā Mācību pasniedzējiem noteiktajām minimālajām prasībām, Pasūtītāja pilnvarotā persona ir tiesīga nesaskaņot sākotnējo pasniedzēju nomaiņu. Ja Pakalpojuma sniedzējs ir piesaistījis papildus pasniedzējus, kuru kvalifikācija neatbilst Līguma 3.pielikumā Mācību pasniedzējiem noteiktajām minimālajām prasībām, Pasūtītāja pilnvarotā persona ir tiesīga neparakstīt attiecīgo nodošanas – pieņemšanas aktu.
3.23. Pasūtītāja pilnvarotajai personai ir tiesības elektroniski pieprasīt Pakalpojuma sniedzēja Mācību īstenošanā piesaistīto pasniedzēju nomaiņu, ja Pasūtītāju neapmierina pasniedzēju darba produktivitāte, darba kvalitāte vai citi apstākļi.
3.24. Kvalitatīvu un Līguma nosacījumiem atbilstošu Mācību īstenošanu apliecina abpusēji parakstīts attiecīgo Mācību pieņemšanas – nodošanas akts.

4. Pušu atbildība
4.1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
4.2. Par Līgumā noteiktajā kārtībā saskaņotā Mācību grafika neievērošanu, Pakalpojuma sniedzējs maksā Pasūtītājam līgumsodu 50,00 EUR (piecdesmit euro un 00 centu) apmērā par katru tādu konstatēto gadījumu.
4.3. Par Līguma 1.pielikumā noteikto Mācību programmas neievērošanu, Pakalpojuma sniedzējs maksā Pasūtītājam līgumsodu 100,00 EUR (viens simts euro un 00 centu) apmērā par katru tādu gadījumu.
4.4. Ja Pasūtītājs nenorēķinās ar Pakalpojuma sniedzēju Līguma 2.5.apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,1 % (viena desmitdaļa procenta) apmērā no nesamaksātās summas bez PVN par katru kavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no savlaicīgi nesamaksātās summas bez PVN.
4.5. Ja Līguma izpildes laikā tiek konstatēts, ka Pakalpojumu sniedzējs Mācību procesa īstenošanā ir iesaistījis pasniedzējus, neievērojot Līgumā noteikto pasniedzēju nomaiņas vai papildus pasniedzēju iesaistes kārtību vai Līguma izpildē ir piesaistījis pasniedzējus, kuru kvalifikācija nav atbilstoša Līgumā un tā pielikumos pasniedzējiem izvirzītajām prasībām, Pakalpojuma sniedzējs maksā Pasūtītājam līgumsodu 10,00 EUR (desmit euro un 00 centu) apmērā par katru mācību dienu, kuru ir novadījis attiecīgais pasniedzējs. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no Mācībām, kurā tika iesaistīts attiecīgais pasniedzējs, cenas bez PVN.
4.6. Par Līguma 3.7.apakšpunktā noteiktā Mācību grafika izmaiņu paziņošanas termiņa neievērošanu, Pakalpojuma sniedzējs maksā Pasūtītājam līgumsodu 5,00 EUR (piecu euro un 00 centu apmērā) par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 50,00 EUR (piecdesmit euro un 00 centus).
4.7. Par Līguma 7.9.apakšpunktā noteikto informācijas neizpaušanas nosacījumu neievērošanu, Pakalpojuma sniedzējs maksā Pasūtītājam līgumsodu 200,00 EUR (divi simti euro un 00 centu) apmērā par katru tādu konstatētu gadījumu.
4.8.  Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
4.9. [bookmark: _Toc489003080]Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību vai bezdarbību) un nodarītajiem zaudējumiem, bet ne vairāk kā Līguma 2.1.apakšpunktā noteiktās Līguma kopējās summas apmērā. Puses nav atbildīgas par nejaušu zaudējumu atlīdzināšanu.
4.10. [bookmark: _Toc489003081]Līgumsoda samaksa neatbrīvo Puses no pārējo līgumsaistību izpildes.
4.11. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu, paredzot nomaksāt līgumsodu sekojošos termiņos, nepārsniedzot Līguma spēkā esamības termiņu - (vienā) mēnesī, ja līgumsoda apmērs nepārsniedz 1 000 EUR (vienu tūkstoti euro).
4.12. Ja līgumsoda summa pārsniedz EUR 1001 (vienu tūkstoti un vienu euro), tad Pakalpojuma sniedzējs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
4.13. [bookmark: _Hlk155782154]Gadījumā, ja Pakalpojuma sniedzējs neveic aprēķinātā līgumsoda samaksu 4.11.apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā.

5. Līguma darbības termiņš
5.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
5.2. Pakalpojuma sniedzējs īsteno Mācības laika periodā no Līguma noslēgšanas līdz brīdim, kad iestājies viens no šādiem nosacījumiem (atkarībā no tā, kurš nosacījums iestājas pirmais):
5.2.1. ir iestājies 2027.gada 17.decembris;
5.2.2. Pasūtītājs ir izlietojis Līguma 2.1. apakšpunktā norādīto kopējo Līguma summu.
5.3.  Līgums ir spēkā līdz Pušu saistību pilnīgai izpildei.
5.4.  Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
5.5. Pasūtītājs ir tiesīgs vienpusēji izbeigt Līgumu, par to rakstiski brīdinot otru Pusi vismaz 1 (vienu) darba dienu iepriekš:
5.5.1. ja atbilstoši Starptautisko un Latvijas Republikas nacionālo sankciju likumam Līguma 7.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
5.5.2. ja uz Izpildītāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

6. Nepārvarama vara
6.1. Ja kāda no Pusēm nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, ja otra Puse tos nevarēja saprātīgi prognozēt un ietekmēt, saistību izpildes termiņš, Pusēm rakstveidā vienojoties, tiek pagarināts par laiku, kas vienāds ar minēto nepārvaramas varas apstākļu izraisīto aizkavēšanos.
6.2.	Par nepārvaramu varu netiek uzskatīti Pakalpojuma sniedzēja speciālistu nepieejamība darba nespējas vai citu iemeslu dēļ  (ja vien minētās problēmas tieši neizriet no nepārvaramas varas).
6.3.	Pusei, kurai kļuvis neiespējami izpildīt saistības nepārvaramas varas apstākļu dēļ, 3 (trīs) dienu laikā jāpaziņo otrai Pusei par šādiem nepārvaramas varas apstākļiem. Minētajam paziņojumam jāpievieno atzinums, kuru izsniegusi kompetenta institūcija un kas satur nepārvaramas varas apstākļu darbības apstiprinājumu un to raksturoju, ja attiecīgajā gadījumā kompetentas iestādes ir tiesīgas izsniegt šādu dokumentu.

7. Citi noteikumi
7.1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
7.1.1. no Pasūtītāja puses: jautājumos, kas saistīti ar tiesībām veikt pasūtījumus, tajā skaitā nosūtīt Līguma 3.1.apakšpunktā noteiktos Dalībnieku sarakstus, ar Līgumā paredzēto pieņemšanas-nodošanas aktu parakstīšanu un citu Līgumā noteikto darbību veikšanu - _____________;
7.1.2. no Pakalpojuma sniedzēja puses – _____________.
7.2. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
7.3. Pēc Līguma parakstīšanas visu iepriekšējo pārrunu rezultāti un sarakste zaudē spēku.
7.4. Ja kādai no Pusēm tiek mainītas pilnvarotās personas, kādi Līgumā minētie Pušu vai to pilnvaroto personu rekvizīti, tālruņa numuri, elektroniskā pasta adreses, adreses, amati, struktūrvienību nosaukumi u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Vēstuli par šajā noteiktajām izmaiņām ir tiesīgs parakstīt Valsts ieņēmumu dienesta ģenerāldirektora vietnieks, Administratīvās pārvaldes direktors vai viņa prombūtnes laikā persona, kura pilda Administratīvās pārvaldes direktora amata pienākumus.
7.5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītājam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. 
7.6. Pakalpojuma sniedzējs 2 (divu) darba dienu laikā rakstveidā informē Pasūtītāju:
7.6.1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pakalpojuma sniedzēju darbībās, kas saistītas ar filiāli, vai personālsabiedrības biedru, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
7.6.2. ja mainās Pakalpojuma sniedzēja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība;
7.6.3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
7.7. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
7.8. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
7.9. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāta trešajai pusei un tikt izmantota citiem mērķiem bez otrās Puses rakstiskas piekrišanas.    
7.10. Par Līguma grozījumiem un papildinājumiem, izņemot Līguma 7.4.apakšpunktā, 3.19.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
7.11. Līgums ir sagatavots latviešu valodā elektroniska dokumenta veidā un parakstīts ar drošu elektronisko parakstu.

Pušu rekvizīti un paraksti:

	Pasūtītājs:
Valsts ieņēmumu dienests 
Talejas iela 1, Rīga, LV-1978, Latvija 
NMR kods: 90000069281
PVN maksātāja Nr. LV90000069281
Tālr.: 67120000
e-pasts: vid@vid.gov.lv
eAdrese: aktīva

Norēķinu rekvizīti: 
Valsts kase
Kods: TRELLV22
Konta Nr.: LV26TREL2130056037000

	Pakalpojuma sniedzējs:
___________
Adrese:
NMR kods: 
PVN maksātāja Nr. 
Tālr.: 
e-pasts: 
eAdrese: 
Norēķinu rekvizīti: 
AS 
Kods: 
Konta Nr.: 


	[bookmark: ___________________________]
ģenerāldirektora vietniece,
Administratīvās pārvaldes direktore
A. Gremzde
	
_____________

1.pielikums 
Nr. FM VID 2026/116
“Mācības “Pakalpojumu dizains un lietotāja pieredzes (UX) uzlabošana valsts pārvaldē””


Mācību programma
Valsts ieņēmumu dienests, kuru pārstāv tā ģenerāldirektora vietniece, Administratīvās pārvaldes direktore Antra Gremzde, kura rīkojas saskaņā ar Valsts ieņēmumu dienesta 2025.gada 31.oktobra pilnvaru Nr.425 “Par A. Gremzdes pilnvarojumu” (turpmāk – Pasūtītājs vai VID ), no vienas puses, un
________, kuru pārstāv tā_ _________, kur_ rīkojas saskaņā ar __________ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2026/116 “Mācības “Pakalpojumu dizains un lietotāja pieredzes (UX) uzlabošana valsts pārvaldē””, rezultātiem, vienojas par šādu Mācību programmu:

Mācību programmas mērķis ir attīstīt Valsts ieņēmumu dienesta (VID) nodarbināto kompetenci dizaina domāšanas (DD) un pakalpojuma dizaina pielietošanā, nodrošinot praktiskas zināšanas un iemaņas lietotājorientētu pakalpojumu izstrādē un pilnveidē. Mācību ietvaros dalībnieki pasniedzēja vadībā pakalpojuma dizaina sprintos strādā ar konkrētām VID darba vidē aktuālām problēmsituācijām, apgūst dizaina metodes un rīkus, kā arī iemācās tos mērķtiecīgi izmantot pakalpojumu kvalitātes un klientu pieredzes uzlabošanai.
Mācības tiek organizētas kā pasniedzēja vadīti dizaina domāšanas sprinti, kuros dalībnieki praktiski strādā ar VID darba vidē aktuālām problēmsituācijām, par kuru atlasi, vienojas pirms mācību uzsākšanas. Teorētiskais ietvars tiek sniegts paralēli praktiskajām nodarbībām, katrā dizaina domāšanas procesa posmā skaidrojot tā nozīmi, principus, izmantojamos rīkus, metodes. 

1. Ievads dizaina domāšanā un tās pielietojums VID
· Dizaina domāšanas (DD) jēdziens, pamatprincipi un pieeja.
· Dizaina domāšanas nozīme lietotājorientētu pakalpojumu veidošanā.
· DD pielietojuma iespējas VID darbā un pakalpojumu attīstībā.

2. Dizaina domāšanas piecu soļu process kā praktiska darba struktūra
· Ievads dizaina domāšanas procesā (empātija → problēmas definēšana → ideju ģenerēšana → prototipēšana → testēšana). 
· Pārskats par katra posma mērķi un vietu kopējā procesā.
· Sagatavošanās praktiskajam dizaina sprintam.

3. Pasniedzēja vadīts dizaina domāšanas sprints VID problēmsituācijas risināšanai
· Praktisks darbs komandās ar konkrētu VID darba vidē aktuālu problēmsituāciju.
· Dalībnieki pasniedzēja vadībā praktiski iziet visus piecus dizaina domāšanas posmus (empātija, problēmu definēšana, ideju ģenerēšana, prototipēšana, testēšana).
· Teorētiskās zināšanas par katru posmu tiek sniegtas tieši pirms vai darba gaitā, sasaistot tās ar praktisko uzdevumu izpildi.

4. Empātija un lietotāja vajadzību izpratne 
· Lietotāja izpētes nozīme pakalpojuma dizainā.
· Praktiska iepazīšanās ar lietotāja izpētes metodēm. 
· Darbs ar lietotāja vajadzību identificēšanu un formulēšanu VID kontekstā.

5. Problēmas definēšana kā pamats kvalitatīviem risinājumiem
· Problēmas formulēšanas nozīme dizaina procesā.
· Kā formulēt problēmu, balstoties uz lietotāja vajadzībām.
· Praktiska problēmas definēšana sprinta ietvaros un tās ietekme uz turpmāko ideju ģenerēšanu.

6. Ideju ģenerēšana un radošās metodes Radošās domāšanas veicināšana komandā.
· Praktiska ideju ģenerēšanas metožu izmantošana. 
· Ideju atlase un virzīšana prototipēšanai.

7. Prototipēšana un digitālie rīki dizaina domāšanā
· Prototipu loma dizaina domāšanas procesā.
· Ātrās prototipēšanas principi.
· Praktiska iepazīšanās ar prototipu veidošanas rīkiem: 
· Iepazīstināšana ar bezmaksas rīku iespējām,
· citi piemēroti digitālie risinājumi.
· Digitālo prototipu izstrāde sprinta ietvaros.

8. Testēšana un atgriezeniskā saite
· Testēšanas nozīme pakalpojuma dizainā.
· Kā organizēt testēšanu un iegūt lietotāju atgriezenisko saiti.
· Atgriezeniskās saites analīze un izmantošana risinājumu pilnveidošanai.
· Iteratīvā cikla izpratne un praktiska pielietošana.

9. Prototipu attīstīšana un risinājumu pilnveidošana
· Iteratīvs darbs ar prototipiem, balstoties uz testēšanas rezultātiem.
· Risinājumu uzlabošana un pielāgošana lietotāju vajadzībām.
· Praktiska sprinta rezultātu izvērtēšana.

10. Komandas darbs un dizaina domāšana kā sadarbības pieeja
· Dizaina domāšana kā komandas darba metode.
· Efektīvas komunikācijas un sadarbības veicināšana.
· Lomu sadale un koprade dizaina sprintos.

11. Dizaina domāšanas pielietojums praksē
· Piemēri par dizaina domāšanas pielietojumu valsts pārvaldē. 
· Diskusija par dizaina domāšanas izmantošanu VID ikdienas darbā.

Sasniedzamie mācību rezultāti
Mācību noslēgumā nodarbinātie ir apguvuši praktisku dizaina domāšanas un pakalpojumu dizaina metodoloģijas pielietojumu, atrisinot vienu konkrētu VID darba vidē aktuālu problēmsituāciju. Mācību laikā dalībnieki praktiski izgājuši visus dizaina domāšanas procesa posmus, iegūstot teorētisko ietvaru un izstrādājot prototipu kā praktisku mācību rezultātu.

Pušu paraksti:

	Pasūtītājs:
Valsts ieņēmumu dienests
	Pakalpojuma sniedzējs:


	ģenerāldirektora vietniece,
Administratīvās pārvaldes direktore
A. Gremzde

2.pielikums
Nr. FM VID 2026/116
“Mācības “Pakalpojumu dizains un lietotāja pieredzes (UX) uzlabošana valsts pārvaldē””

Mācību cena

Valsts ieņēmumu dienests, kuru pārstāv tā ģenerāldirektora vietniece, Administratīvās pārvaldes direktore Antra Gremzde, kura rīkojas saskaņā ar Valsts ieņēmumu dienesta 2025.gada 31.oktobra pilnvaru Nr.425 “Par A. Gremzdes pilnvarojumu” (turpmāk – Pasūtītājs vai VID ), no vienas puses, un
________, kuru pārstāv tā_ _________, kur_ rīkojas saskaņā ar __________ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2026/116 “Mācības “Pakalpojumu dizains un lietotāja pieredzes (UX) uzlabošana valsts pārvaldē””,  rezultātiem, vienojas par šādu Mācību cenu:

	Mācības
	1.
	2.

	
	Cena par vienu Mācību grupu  (līdz 20 dalībniekiem) Rīgā EUR (bez PVN)
	Cena par vienu Mācību grupu  (līdz 20 dalībniekiem) Latgalē un Kurzemē EUR (bez PVN)

	Mācības “Pakalpojumu dizains un lietotāja pieredzes (UX) uzlabošana valsts pārvaldē”
	
	

	Cena kopā (1.+2.)  EUR bez PVN:
	



Pušu paraksti:

	Pasūtītājs:
Valsts ieņēmumu dienests

	Pakalpojuma sniedzējs:




	ģenerāldirektora vietniece,
Administratīvās pārvaldes direktore
A. Gremzde

3.pielikums
Nr. FM VID 2026/116
“Mācības “Pakalpojumu dizains un lietotāja pieredzes (UX) uzlabošana valsts pārvaldē””

Pasniedzēji 

Valsts ieņēmumu dienests, kuru pārstāv tā ģenerāldirektora vietniece, Administratīvās pārvaldes direktore Antra Gremzde, kura rīkojas saskaņā ar Valsts ieņēmumu dienesta 2025.gada 31.oktobra pilnvaru Nr.425 “Par A. Gremzdes pilnvarojumu” (turpmāk – Pasūtītājs vai VID ), no vienas puses, un
________, kuru pārstāv tā_ _________, kur_ rīkojas saskaņā ar __________ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2026/116 “Mācības “Pakalpojumu dizains un lietotāja pieredzes (UX) uzlabošana valsts pārvaldē””, rezultātiem , vienojas par šādiem pasniedzējiem:

	Pasniedzēja vārds, uzvārds
	Pasniedzējam izvirzītās minimālās prasības

	

	Pasniedzējiem iepriekšējo 3 (trīs) gadu laikā ir: 
· Praktiska personīgā pieredze vismaz 1 (viena) pakalpojumu dizaina, lietotāju pieredzes (UX) vai klientorientētu pakalpojumu risinājuma izstrādē (vēlams valsts pārvaldes iestādēs, pašvaldības iestādēs vai organizācijās, kur nodarbināto skaits ir virs 250 nodarbinātajiem);
· pieredze  vismaz 3 (trīs) praktisku pakalpojumu dizaina mācību vai līdzvērtīgu pasākumu vadīšanā, kurās tika aptverti visi dizaina domāšanas posmi (vēlams valsts pārvaldē vai organizācijās, kur nodarbināto skaits ir virs 250 nodarbinātajiem).



Pakalpojuma sniedzējs Mācību nodrošināšanai var piesaistīt 1 (vienu) vai 2 (divus) pasniedzējus.

Ja Pakalpojuma sniedzējs izpildei piesaista 2 (divus) pasniedzējus, kuri kopīgi nodrošina noteikto minimālo prasību izpildi, tad abiem pasniedzējiem jābūt tieši iesaistītiem katru Mācību izglītošanā.
Pušu paraksti:

	Pasūtītājs:	
Valsts ieņēmumu dienests

	Pakalpojuma sniedzējs:




	ģenerāldirektora vietniece,
Administratīvās pārvaldes direktore
A.Gremzde

